Гомель (станцыя)

Го́мель (, ) — станцыя Гомельскага аддзялення Беларускай чыгункі ў Гомельскай вобласці. Размешчана ў горадзе Гомель.

Складаецца з пасажырскага парка і грузавога парка А, прыпыначных пунктаў   Гомель-Няцотны і Гомель-Цотны. 

Год адкрыцця станцыі – 1873. Побач з прыгарадным вакзалам, з паўночнага боку размяшчаецца багажнае аддзяленне і аддзяленне Белпошты. Побач з пасажырскім паркам размяшчаецца Гомельскі ВРЗ.

 Гісторыя 
Чыгуначны вакзал станцыі Гомель быў пабудаваны ў 1890-я гады. У 1946 годзе вакзал быў рэканструяваны і адноўлены. 26 лістапада 1996 года да 125-годдзю Беларускай чыгункі быў пабудаваны прыгарадны вакзал. 20 снежня 2002 года пабудаваны і ўведзены ў эксплуатацыю новы падземны пераход (тунэль), а таксама рэканструяваны стары тунэль і пасадачныя платформы і ўведзены ў эксплуатацыю 27 чэрвеня 2003 года.

 Далёкае накіраванне 
З вакзала цягнікамі і прычапнымі вагонамі мясцовага фарміравання і прахожымі магчыма без перасадак даехаць да буйных гарадоў Беларусі, Расіі і Украіны. Мясцовыя цягнікі злучаюць Гомель з гарадамі: Брэст, Мінск, Гродна, Баранавічы, Орша, Магілёў, Віцебск і Полацк.
Пасажырскія і фірмовыя цягнікі злучаюць з гарадамі Кіеў, Масква, Адлер, Адэса, Санкт-Пецярбург, Сімферопаль і Валгаград.

 Прыгарадныя зносіны 
Вакзал з'яўляецца асноўным пунктам «выхаду ў горад» пасажыраў, якія прыбываюць прыгараднымі цягнікамі.

На прыгарадных дызель-цягніках магчыма даехаць да гарадоў і пасёлкаў: Жлобін, Буда-Кашалёва, Добруш, Рэчыца, Васілевічы, Хойнікі, Калінкавічы, Рагачоў, Красны Бераг, Магілёў, Жыткавічы, Славечна.
міні|Прыгарадны вакзал

 Вакзал і гарадскі транспарт 
Вакзал з'яўляецца канцавым прыпынкам для аўтобусаў маршрутаў №№ 1, 3, 4, 6, 8-11, 15, 16, 19, 21, 28, 35-38, 40, 41, 43, 52, 55, 58-60, таксама для тралейбусаў №№ 1, 4, 5, 7, 10, 15, 16, 22, 26 і прамежным прыпынкам для аўтобуса № 20.

 Спасылкі 

 Вакзал станцыі Гомель 

 Карціна І. В. Мядзведзева — Гомель у 1958 годзе: 12 карцін Івана Мядзведзева 

Катэгорыя:Станцыі Гомельскага аддзялення Беларускай чыгункі
Катэгорыя:Чыгуначныя станцыі і платформы Гомеля